# Demi Vollering

| Demi Vollering |
| --- |
|  Demi Vollering Limburg Classicissa 2019. |
| Henkilötiedot |
| **Syntynyt** | 15. marraskuuta 1996 |
| Kansalaisuus |  Alankomaat |
| Pyöräilijä |
| Joukkue | FDJ United - Suez |
| Laji | maantie |
| Rooli | ajaja |
| Ura |
| Amatöörijoukkue(et) |
| 2014 2015–2017 2018 | RWC Ahoy Restore-Reppel-SK Bouw SwaboLadies.nl |
| Ammattilaisjoukkue(et) |
| 2019–2020 2021–2024 2025– | Parkhotel Valkenburg SD Worx FDJ-Suez / FDJ United - Suez |
| Suurimmat voitot |
|
Maantieajon Euroopan-mestaruus 2025 Tour de France Femmes 2023, mäkikirikilpailu 2022, 3 etappia La Course by Le Tour de France 2021 La Vuelta Femenina 2024, 2025, mäkikirikilpailu 2024, 2025, 6 etappia Giro d'Italia Women 2026, mäkikirikilpailu 2026, 2 etappia Liège-Bastogne-Liège 2021, 2023, 2026 Flanderin ympäriajo 2026 The Women's Tour 2021 Strade Bianche 2023, 2025 Amstel Gold Race 2023 La Flèche Wallonne 2023, 2026 Vuelta a Burgos 2023, 2024 Tour de Romandie Féminin 2023 Itzulia Women 2024, 2025 Sveitsin ympäriajo 2024 Omloop Het Nieuwsblad 2026 Maantieajon Alankomaiden-mestaruus 2023
 |
|
Tiedot päivitetty: 6. kesäkuuta 2026
 |
| [ Muokkaa Wikidatassa ]  |
| Infobox OK |

| Mitalit |
| --- |
| Maa:  Alankomaat |
| Naisten pyöräily |
| MM-kilpailut
 |
|  **Hopeaa** | Glasgow 2023 | maantieajo |
|  **Hopeaa** | Zürich 2024 | aika-ajo |
|  **Pronssia** | Kigali 2025 | aika-ajo |
| Gravelpyöräilyn MM-kilpailut
 |
|  **Pronssia** | Veneto 2023 | elite |
| EM-kilpailut
 |
|  **Kultaa** | Guilherand-Granges 2025 | maantieajo |
|  **Pronssia** | Trento 2021 | sekaviesti |

**Demi Vollering** (s. 15. marraskuuta 1996 Pijnacker, Etelä-Holland) on alankomaalainen maantiepyöräilijä. Hän aloitti ammattilaisuransa Parkhotel Valkenburg -joukkueessa 2019–2020, edusti SD Worxia vuosina 2021–2024 ja on kilpaillut FDJ-Suez / FDJ United - Suez -tallissa vuodesta 2025 lähtien.

Vollering voitti vuoden 2021 Liège–Bastogne–Liège-kilpailun oltuaan nopein viiden naisen loppukirissä ennen Annemiek van Vleutenia ja Elisa Longo Borghinia. Hän voitti samana vuonna UCI Women's World Tour -kilpailuista myös La Course by Le Tour de Francen ja The Women's Tourin. Hän voitti Strade Bianchen 2023 kukistettuaan loppukirissä niukasti tallitoverinsa Lotte Kopeckyn. Saman vuoden Amstel Gold Racen hän voitti kahdeksan sekunnin erolla Kopeckyyn, La Flèche Wallonnen viisi sekuntia ennen Liane Lippertiä ja Liège–Bastogne–Liègen tasa-ajalla ennen Elisa Longo Borghinia. Hän voitti samana vuonna myös Vuelta a Burgosin ja maantieajon Alankomaiden-mestaruuden.. Hän voitti Tour de France Femmes -kilpailun yli kolmen minuutin erolla Lotte Kopeckyyn. MM-kilpailuissa hän saavutti maantieajossa hopeaa. Hän voitti myös Tour de Romandie Féminin -kilpailun. Lokakuussa hän saavutti pronssia gravelpyöräilyn MM-kilpailuissa.

Vollering voitti vuoden 2024 La Vuelta Femenina -kilpailun minuutin ja 49 sekunnin erolla Riejanne Markusiin. Hän voitti myös mäkikirikilpailun ja kaksi etappia. Hän voitti samana vuonna etappikilpailut Itzulia Women, Vuelta a Burgos ja Sveitsin ympäriajo. Tour de France Femmes -kilpailussa hän sijoittui toiseksi neljä sekuntia Katarzyna Niewiadomalle hävinneenä. MM-kilpailuissa hän saavutti aika-ajossa hopeaa. Vuonna 2025 hän voitti Strade Bianchen karattuaan irtiottokumppaniltaan Anna van der Breggeniltä 400 metriä ennen maalia. Hän voitti samana vuonna La Vuelta Femeninan karattuaan kokonaiskilpailun muilta kärkiajajilta Alto de Cotobellon nousuun päättyneen viimeisen etapin loppuvaiheessa. Hän voitti myös Itzulia Women -kilpailun. Tour de France Femmes -kilpailussa hän oli jälleen toinen. MM-kilpailuissa hän saavutti aika-ajossa pronssia. Hän voitti maantieajon Euroopan-mestaruuden minuutin ja 18 sekunnin erolla Katarzyna Niewiadomaan.

Vuonna 2026 Vollering voitti Omloop Het Nieuwsbladin. Flanderin ympäriajon hän voitti 42 sekunnin erolla Pauline Ferrand-Prévot'hin. Hän voitti toistamiseen La Flèche Wallonnen. Liège–Bastogne–Liègen hän voitti lähes puolentoista minuutin erolla Puck Pieterseen. Hän voitti Giro d'Italia Women -kilpailun puolen minuutin erolla Antonia Niedermaieriin.

## Saavutuksia

Lähteet: Pro Cycling Stats, Cycling Archives, First Cycling, CQ Ranking, TheSports.org

2019
La Flèche Wallonne, viides
Liège–Bastogne–Liège, kolmas
Festival Elsy Jacobs, kokonaiskilpailussa toinen, prologin voitto
The Women's Tour, kokonaiskilpailussa viides
GP de Plouay, viides
Giro dell'Emilia, voitto
2020
La Course by Le Tour de France, kolmas
La Flèche Wallonne, kolmas
2021
Strade Bianche, kuudes
Flanderin ympäriajo, viides
Brabantse Pijl, toinen
Amstel Gold Race, toinen
Liège–Bastogne–Liège, voitto
Emakumeen Nafarroako Klasikoa, toinen
Vuelta a Burgos, kokonaiskilpailussa kolmas
La Course by Le Tour de France, voitto
Giro d'Italia Femminile, kokonaiskilpailussa ja pistekilpailussa kolmas, 4. (aika-ajo) ja 9. etapilla toinen, 2. etapilla kolmas
Holland Ladies Tour, kokonaiskilpailussa viides
EM-kilpailut, sekaviestissä pronssia, maantieajossa viides
MM-kilpailut, maantieajossa seitsemäs
The Women's Tour, kokonaiskilpailun ja 3. etapin (aika-ajo) voitto
2022
Omloop Het Nieuwsblad, toinen
Amstel Gold Race, toinen
Brabantse Pijl, voitto
La Flèche Wallonne, kolmas
Liège–Bastogne–Liège, kolmas
Itzulia Women, kokonais- ja pistekilpailun sekä 1., 2. ja 3. etapin voitto
Vuelta a Burgos, kokonaiskilpailussa kolmas, mäkikirikilpailun ja 4. etapin voitto
Tour de France Femmes, kokonaiskilpailussa toinen, mäkikirikilpailun voitto, 7. ja 8. etapilla toinen
Challenge by La Vuelta, kokonaiskilpailussa kolmas, 4. etapilla toinen
2023
Strade Bianche, voitto
Dwars door Vlaanderen, voitto
Flanderin ympäriajo, toinen
Brabantse Pijl, toinen
Amstel Gold Race, voitto
La Flèche Wallonne, voitto
Liège–Bastogne–Liège, voitto
La Vuelta Femenina, kokonais-, piste- ja mäkikirikilpailussa toinen, 5. ja 7. etapin voitto
Itzulia Women, kokonaiskilpailussa toinen, mäkikirikilpailun sekä 1. ja 2. etapin voitto
Vuelta a Burgos, kokonais- ja mäkikirikilpailun sekä 2. ja 4. etapin voitto
Sveitsin ympäriajo, kokonaiskilpailussa toinen
Maantiejon Alankomaiden-mestaruus
Tour de France Femmes, kokonaisskilpailun voitto, piste- ja mäkikirikilpailussa kolmas, 7. etapin voitto, 4. etapilla ja 8. etapilla (aika-ajo) toinen
MM-kilpailut, maantieajossa hopeaa, aika-ajossa kuudes
Tour de Romandie Féminin, kokonaiskilpailun ja 2. etapin voitto
EM-kilpailut, maantieajossa kymmenes
Gravelpyöräilyn MM-kilpailut, pronssia
2024
Omloop Het Nieuwsblad, kuudes
Strade Bianche, kolmas
Brabantse Pijl, toinen
La Flèche Wallonne, toinen
Liège-Bastogne-Liège, kolmas
La Vuelta Femenina, kokonais- ja mäkikirikilpailun voitto, pistekilpailussa toinen, 5. ja 8. etapin voitto, 6. etapilla toinen
Itzulia Women, kokonais-, piste- ja mäkikirikilpailun sekä 3. etapin voitto
Vuelta a Burgos, kokonais-, piste- ja mäkikirikilpailun sekä 2. ja 4. etapin voitto
Sveitsin ympäriajo, kokonais- ja pistekilpailun sekä 1., 2. (aika-ajo) ja 4. etapin voitto
Olympialaiset, aika-ajossa viides
Tour de France Femmes, kokonais- ja mäkikirikilpailussa toinen, 3. etapin (aika-ajo) ja 8. etapin voitto, 4. etapilla toinen, 7. etapilla kolmas
Tour de Romandie, kokonaiskilpailussa toinen, 2. etapin voitto
MM-kilpailut, aika-ajossa hopeaa, maantieajossa viides
2025
Setmana Ciclista Valenciana, kokonaiskilpailun ja 1. etapin voitto
Omloop Het Nieuwsblad, kolmas
Strade Bianche, voitto
Milano – San Remo, neljäs
La Flèche Wallonne, toinen
Liège–Bastogne–Liège, kolmas
La Vuelta Femenina, kokonais- ja mäkikirikilpailun voitto, pistekilpailussa toinen, 5. ja 7. etapin voitto, 4. etapilla kolmas
Itzulia Women, kokonais- ja mäkikirikilpailun sekä 3. etapin voitto
Volta Ciclista a Catalunya Femenina, kokonais-, piste- ja mäkikirikilpailun sekä 2. etapin voitto
Sveitsin ympäriajo, kokonaiskilpailussa toinen
Tour de France Femmes, kokonais- ja mäkikirikilpailussa toinen, pistekilpailussa kolmas, 5. ja 9. etapilla toinen
MM-kilpailut, aika-ajossa pronssia, maantieajossa seitsemäs
EM-kilpailut, maantieajossa kultaa
Tre Valli Varesine, toinen
2026
Setmana Ciclista Valenciana, kokonais- ja pistekilpailun sekä 1. ja 4. etapin voitto
Omloop Het Nieuwsblad, voitto
Dwars door Vlaanderen, toinen
Flanderin ympäriajo, voitto
Amstel Gold Race, kolmas
La Flèche Wallonne, voitto
Liège–Bastogne–Liège, voitto
Giro d'Italia Women, kokonaiskilpailun ja mäkikirikilpailun voitto, pistekilpailussa toinen, 5. ja 8. etapin voitto, 4. etapilla (aika-ajo) kolmas

## Lähteet